وزارت دفاع
آزادی کے 75سال مکمل ہونے کا جشن منانے کے لئے قوم پوری طرح تیار
دہلی کے لال قلعے پر قومی پرچم لہرانے کے بعد وزیر اعظم جناب نریندر مودی قوم سے خطاب کریں گے
اہم جھلکیاں:
- قوم ’آزادی کا امرت مہوتسو‘منارہی ہے۔
- وزیر اعظم کل لال قلعے سے یوم آزادی کی تقریبات کی قیادت فرمائیں گے۔
- پہلی بار 21توپوں کی روایتی سلامی میں گھریلو ہووٹزر توپ اے ٹی اے جی ایس کا استعمال کیا جائے گا۔
- این سی سی اسپیشل یوتھ ایکسچینج پروگرام کے تحت 14 مختلف ممالک کے 26افسران؍مشاہدین اور 124کیڈٹس ؍نوجوانوں نے لال قلعے میں پہلی بار منعقد یوم آزادی کی تقریبات میں شامل ہوں گے۔
- آنگن واڑی کارکنان ، ریہڑی پٹری والوں، مُدرا یوجنا کے قرض داروں، مُردہ گھر ملازمین کو خصوصی دعوت نامے۔
آج کی رات ہندوستان کے لوگوں کے لئے آزادی کی ساڑھے سات دہائی کی علامت ہے، جبکہ 15اگست 1947 کو ملک نے نوآبادیاتی حکمرانی کی زنجیروں سے خود کو آزاد کیا تھا۔نازاں ملک آزادی کے 76ویں سال کی نشان دہی کرتے ہوئے ’آزادی کا امرت مہوتسو‘منا رہا ہے۔حب الوطنی کے جذبے کے سرشار پورا ملک جھوم رہا ہے۔اس اہم موقع کو نشان زد کرنے کے لئے حکومت ہند کی مختلف وزارتیں، متعدد ریاستی سرکاروں اور مرکز کے زیر انتظام ریاستوں، مسلح افواج اور عام لوگوں کے ذریعے ملک بھر میں کئی پروگراموں کا انعقاد کیا جارہاہے۔
وزیر اعظم جناب نریندر مودی 15اگست 2022ء کو نئی دہلی میں لال قلعے کے فصیل سے اس تاریخی 76ویں یوم آزادی کو منانے میں قوم کی قیادت کریں گے۔وہ قومی پرچم لہرائیں گے اور روایتی طور پر قوم سے خطاب کریں گے۔
لال قلعہ پہنچنے پر وزیر اعظم کا استقبال رکشا منتری جناب راج ناتھ سنگھ، رکشا راجیہ منتری جناب اجے بھٹ اور رکشا سیکریٹری ڈاکٹر اجے کمار کریں گے۔رکشا سیکریٹری جنرل آفیسر کمانڈنگ ، دہلی خطہ، لیفٹیننٹ جنرل وجے کمار مشرا، اے وی ایس ایم کا تعارف وزیر اعظم سے کرائیں گے۔اس کےبعد جی او سی دہلی خطہ جناب نریندر مودی کو سیلیوٹنگ بیس تک لے جائیں گے، جہاں ایک مشترکہ انٹر-سروسز اور دہلی پولس گارڈ وزیر اعظم کو روایتی سلامی دیں گے ۔ بعد ازاں وزیر اعظم گارڈ آف آنر کا معائینہ کریں گے۔
وزیر اعظم کے لئے گارڈ آف آنرٹیم میں فوج ، بحری فوج، ایئرفورس اور دہلی پولس سے ہر ایک میں سے ایک افسر اور 20جوان شامل ہوں گے۔انڈین ایئر فورس اس سال کوآرڈینیٹنگ سروس ہے۔گارڈ آف آنر کی تمام ونگ کمانڈر کنال کھنہ سنبھالیں گے۔وزیر اعظم کے گارڈ میں ایئرفورس کی ٹکڑی کی کمان اسکوائیڈرن لیڈر لوکیندر سنگھ، فوجی کی ٹکڑی کی کمان میجر وِکاس سنگوان اور بحری فوج ٹیم کی کمان لیفٹیننٹ کمانڈر اَویناش کمار سنبھالیں گے۔دہلی پولس ٹیم کی کمان ایڈیشنل ڈی سی پیجناب اَچِن گرگ سنبھالیں گے۔
گارڈ آف آنر کا معائنہ کرنے کے بعد وزیر اعظم جناب نریندر مودی لال قلعے کی فصیل کے لئے روانہ ہوں گے، جہاں ان کا استقبال رکشامنتری جناب راج ناتھ سنگھ ، رکشا راجیہ منتری جناب اجے بھٹ ، چیف آف آرمی اسٹاٹ جنرل منوج پانڈے، چیف آف نیول اسٹاف ایڈمرل آر ہری کمار اور چیف آف ایئر اسٹاف ایئر چیف مارشل وی آر چودھری کریں گے۔جی او سی دہلی علاقہ وزیر اعظم کو قومی جھنڈا لہرانے کے لئے فصیل کے اسٹیج پر لے جائیں گے۔
جھنڈا لہرانے کے بعد ترنگے کو ’راشٹریہ سلامی‘دی جائے گی۔قومی پرچم لہرانے اور ’راشٹریہ سلامی‘پیش کئے جانے کے دوران ایئر فورس کا بینڈ، جس میں 20 افراد شامل ہوں گے، قومی نغمے کی دُھن بجائیں گے۔ بینڈ کی قیادت ماسٹر وارنٹ آفیسر رگھوویر کریں گے۔
قومی پرچم لہرانے میں اسکوائڈرن لیڈر سنیتا یادو وزیر اعظم کی معاونت کریں گی۔ یہ ایلیٹ 8711فیلڈ بیٹری کے بہادر توپچیوں کے ذریعے دی گئی 21توپوں کی سلامی کے بعد تال میل بٹھایا جائے گا۔سیریمونیل بیٹری کی کمان لیفٹیننٹ کرنل وِکاس کمار ، ایس ایم کے پاس ہے اور گن پوزیشن آفیسر نائب صوبیدار انوپ سنگھ ہوں گے۔
قومی پرچم محافظ ، جس میں ہوائی فوج، بری فوج، بحری فوج اور دہلی پولس کے 5افسران اور دیگر 128افراد شامل ہیں۔وزیر اعظم کے ذریعے قومی پرچم لہرانے کے بعد راشٹریہ سلامی دیں گے۔انڈین ایئرفورس کے وِنگ کمانڈر ٹی وی آر سنگھ اِس انٹر-سروسز گارڈ اور پولس گارڈ کی کمان سنبھالیں گے۔
قومی پرچم گارڈ میں ایئر فورس کے دستے کی کمان اسکوائڈرن لیڈر میہرزوکارکر ، فوج کے دستے کی کمان میجر آکاش جوشی، بحری دستے کی کمان لیفٹیننٹ کمانڈر پروین سارسوت سنبھالیں گے۔ دہلی پولس دستے کی کمان ایڈیشنل ڈی سی پی جناب اکشت کوشل سنبھالیں گے۔
جیسے ہی وزیر اعظم کے ذریعے قومی پرچم لہرایا جائے گاامرت فارمیشن میں پروگرام کے مقا م پر دو ایم آئی -17 1ون ہیلی کاپٹروں کے ذریعے پھول برسائے جائیں گے۔
وِنگ کمانڈر آنند وِنایک اگاشے کی قیادت میں دوسرے ہیلی کاپٹر میں وِنگ کمانڈر نکھل مہروترا کے ساتھ 129ہیلی کاپٹر یونٹ نُبرا ویریئرس کی تشکیل دی گئی ہے۔لائن میں دو ایم آئی -17 کے بعد 111ہیلی کاپٹر یونٹ ’دی اِسنو ٹائیگرس‘ سے دھرو ہیلی کاپٹرہوں گے۔ دوسرے ہیلی کاپٹر میں وِنگ کمانڈرکے ایس وشال کے ساتھ وِنگ کمانڈر ابھیجیت کمار اس کی قیادت کریں گے ۔
پھولوں کی بارش کے بعد وزیر اعظم قوم کو خطاب کریں گے۔ وزیر اعظم کے خطاب کے اختتام پر قومی کیڈٹ کور کے کیڈٹ قومی نغمہ گائیں گے۔قومی جوش کے اس جشن میں ملک بھر کے مختلف اسکولوں کے 792این سی سی کیڈٹ حصہ لیں گے۔اِن کیڈٹس کو ہندوستان کے نقشے کو جغرافیائی شکل میں لال قعلے کی فصیل کے سامنے ’گیان پتھ‘پر بٹھایا جائے گا۔وہ اُن خطوں کے ملبوسات سے سجے ہوں گے، جن کی وہ قیادت کررہے ہیں، جو ہندوستان کی ثقافتی تکسیریت کی علامت ہے۔یہ ’ایک بھارت شریشٹھ بھارت‘کے پیغام کو آگے بڑھانے کے لئے کیا جارہا ہے۔
رسمی 21توپوں کی سلامی کے بعد پہلی بار حکومت کے ’میک اِن انڈیا‘پہل کے تحت تیار کی گئی ایک گھریلو ہووِٹزر توپ ، جدید ٹوئڈ آرٹیلری گن سسٹم، فائر کرے گی۔ بندوق پوری طرح سودیشی ہے، جس ڈی آر ڈی او کے ذریعے ڈیزائن اور تیار کیا گیا ہے۔بندوق سودیشی طور سے ہتھیار اور گولہ بارود تیار کرنے کی ہندوستان کی بڑھتی صلاحیت کے لئے ایک وصیعت نامے کی شکل میں کھڑی ہوگی۔لیفٹیننٹ کرنل گگن دیپ سنگھ سندھو، فائرنگ انسپکٹر نائب صوبیدار گلاب وابلے کے ساتھ گن یونٹ کی کمان سنبھال رہے ہیں۔
یوم آزادی 2022ء کے دوران کی گئی پہل کے تسلسل میں معاشرے کے گمنام ہیروز ، جنہیں عام طور پر ان دیکھا کیا جاتا ہے، کو تقریب کے لئے خصوصی مہمان کے طورپر مدعو کیا گیا ہے۔جن میں آنگن واڑی کارکنان، ریہڑی پٹری والے، مُدرا یوجنا کے قرض دار اور مُردہ گھر کے ملازمین شامل ہیں۔
’آزادی کا امرت مہوتسو‘کے حصے کے طورپر دفاع اور ثقافت کی وزارتیں ، آزادی کے لئے ہندوستان کی جدوجہد کے بہادروں کو ایک انوکھی خراج عقیدت پیش کرنے کے لئے نیشنل گیلری آف ماڈرن آرٹ کے ساتھ شراکت داری میں ایک ساتھ آگئی ہے۔ایک عظیم آرٹ پروجیکٹ کلاکُنبھ میں 500ماسٹر آرٹسٹوں نے 10اسکرال بنانے کے لئے انتھک محنت کی،جس میں سے ہر ایک 75میٹر لمبا ہے،اُن میں سے یہاں 8کی نمائش کی گئی ہے۔ یادگاری اسکرال کتھا آرٹ کی قدیم ہندوستانی روایت کو جاری رکھے ہوئے ہیں اور یہ اُن تاریخی واقعات کو زندہ رکھنے کی کوشش کی ہے، جنہوں نےہندوستان کو نوآبادیاتی حکمرانی کی زنجیروں کو توڑنے کے لئے متحرک کیا۔
اس سال ، لال قلعے کی وسیع دیواروں پر مختلف ریاستوں اور مرکز کے زیر انتظام ریاستوں کے اہم مجاہدین آزادی کی وال ہینگنگ سجائی گئی ہے۔ یہ اہم مجاہدین آزادی آندھراپردیش کے پٹّابھی سیتا رمیّا، اروناچل پردیش کے موجے ریبا ، آسام کے کُشل کنور، بہار کے ویر کنور سنگھ، چھتیس گڑھ کے ویر نارائن سنگھ، قومی راجدھانی خطہ دہلی کے لالا ہردیال ، گوا کے پورشوتم کیسوو کاکودکر ہیں، گجرات سے بھیکا جی کاما، ہریانہ سے راؤ تولا رام، ہماچل پردیش سے پدم دیو، جموں وکشمیر مرکز کے زیر انتظام ریاست سے سیف الدین کِچلیو، جھارکھنڈ سے بھگوان بِرسا مُنڈا، کرناٹک سے کرناڈ سداشیو راؤ، کیرالہ سے اکّاما چیرین، لداخ یوٹی سے عبدالستار، مدھیہ پردیش سے چندر شیکھر آزاد، مہاراشٹر سے بال گنگادھر تِلک، منی پور سے رانی گیدین لیو، میگھالیہ سے پھان نانگلائٹ، میزورم سے روپی لیانی، ناگالینڈ سے کھیکوجم کوکی، اُڈیشہ سے لکشمن نایک، پنجاب سے بھائی پرمانند، راجستھان سے ساگر مل گوپا، سکم سے ترلوچن پوکھریل، تمل ناڈو سے کے کامراج، تلنگانہ سے سروجنی نائیڈو، تری پورہ سے سچندر لال سنگھ، اتراکھنڈ سے انوشیا پرساد بہوگنا، اترپردیش سے منگل پانڈے اور مغربی بنگال سے چترنجن داس۔ یہ جذبہ ان عظیم شخصیتوں کو ان کے غیر معمولی تعاون کے لئے ایک بہترین خراج عقیدت ہے، جنہوں نے جنگ آزادی میں اپنا تعاون دیا، مگر ان کے بارے میں لوگوں کو بہت کم معلومات ہے۔
جشن کے لئے ایک خوبصورت جوڑ ہندوستان کے پسندیدہ شغل میں سے ایک پتنگ بازی ہے۔ ہمارے مادر وطن کی تکسیریت میں اتحاد کے روح کی قیادت کرنے والی پتنگوں کے مختلف رنگوں ، ان کے سائز اور تکنیک کو دکھاتے ہوئے مینا بازار میں پتنگ بازی پر تصویروں کی نمائش کی گئی۔
یوم آزادی کی تقریبا ت کے حصے کی شکل میں پہلی بار 17-9اگست 2022ء کے درمیان ایک خصوصی نوجوانوں کے تبادلے کا پروگرام منعقد کیا گیا ہے۔26افسران؍سپر وائزر اور 124کیڈٹس؍نوجوان، جن کا تعلق دنیا کے 14ممالک ، جیسے امریکہ، برطانیہ، ارجنٹائنا، برازیل، فیجی، انڈونیشیا، کرغستان، مالدیپ، ماریشش، موزامبیق، نائیجیریا، سیلش، متحدہ عرب امارات اور ازبکستان سے ہے۔ یوم آزادی کی تقریبات میں شرکت کے لئے وہ پہلے سے ہی ہندوستان میں موجود ہیں۔ یہ نوجوان لال قلعے میں منعقد اہم پروگرام میں شامل ہونے کے علاوہ دہلی اور آگرہ کے ثقافتی اور تاریخی اہمیت کے مقامات کا دورہ بھی کریں گے ۔